b'\n_START_ARTICLE_\nPape\xc5\xbe Gregor VIII.\n_START_SECTION_\n\xc5\xbdivljenjepis\n_START_PARAGRAPH_\nAlbert de Morra se je rodil okoli leta 1105 v plemeniti beneventski dru\xc5\xbeini. Njegov o\xc4\x8de je bil plemi\xc4\x8d Sartorius di Morra. _NEWLINE__NEWLINE_\xc5\xbde zgodaj je postal redovnik, ali cistercijanec v Laonu ali benediktinec na Monte Cassinu, ali pa oboje. Pozneje se je pridru\xc5\xbeil novemu meni\xc5\xa1kemu redu premonstratencev, v starosti od 20 do 30 let. Bil je regularni avgu\xc5\xa1tinski kanonik pri Sv. Martinu v Laonu. _NEWLINE_\xc5\xa0tudiral je pravo v Bologni in postal tudi predavatelj cerkvenega prava na Bolonjska univerza._NEWLINE_ _NEWLINE_Glas o njegovih pravnih sposobnostih kot u\xc4\x8ditelja kanonskega prava in izvedenost na tem podro\xc4\x8dju sta bila osnova, ki mu je pripomogla k vstopu v Rimsko kurijo. Hadrijan IV., ki je tudi sam bil regularni kanonik, ga je  decembra 1155 (ali 1156) imenoval za kardinala-diakona pri S. Adriano. _NEWLINE__NEWLINE_V obdobju med oktobrom in decembrom 1157 mu je zaupal vicekanclerski urad rimske Cerkve._NEWLINE_ _NEWLINE_Po Aleksandrovi smrti \xe2\x80\x93 1. septembra 1159 \xe2\x80\x93 se je Albert odlo\xc4\x8dno zoperstavil protipape\xc5\xbeu Viktorju IV. ter proti cesarju, ter o\xc4\x8ditno podprl novoizvoljenega Aleksandra III., ki naj bi bil \xe2\x80\x93 po izro\xc4\x8dilu \xe2\x80\x93 njegov so\xc5\xa1olec iz Bologne. _NEWLINE_ _NEWLINE_Aleksander III. ga je \xc5\xbee septembra 1159 imenoval za kardinala-duhovnika pri S. Lorenzo in Lucina.\n_START_SECTION_\nPape\xc5\xbe\n_START_PARAGRAPH_\nPo Urbanovi smrti so ga za pape\xc5\xbea izvolili v Ferrari 21. oktobra 1187 in je bil posve\xc4\x8den 25. oktobra. Izbral si je ime Gregor VIII. v spomin na Gregorja VII. in je pape\xc5\xbeeval le 57 dni. Bil je miroljuben in obnoviteljski \xc4\x8dlovek. _NEWLINE_\xc5\xbdelel je vzpostaviti mir s cesarsko rodbino Hohen\xc5\xa1taufovcev;  uspel je popraviti do skrajnosti poru\xc5\xa1ene odnose z svetorimskim cesarjem Friderikom Barbarossom v prepri\xc4\x8danju, da bo le enotno kr\xc5\xa1\xc4\x8danstvo uspe\xc5\xa1no zaustavilo mohamedansko prodiranje. Ko je navezal s cesarjem dobre stike, je s pogovori dosegel, da je Friderik odpoklical sina Henrika in njegovo vojsko nazaj iz Italije. _NEWLINE__NEWLINE_Ustregel je cesarju tudi pri imenovanju trierskega nad\xc5\xa1kofa ter Henrika prvi nagovoril kot \xc2\xbbizvoljenega rimskega cesarja\xc2\xab. Nad\xc5\xa1kof Volkmar se je \xc5\xbee mnogim zameril in je njegova menjava ustrezala tudi pape\xc5\xbeu. _NEWLINE_2. oktobra 1187 je sultan Saladin zavzel Jeruzalem; zato je pape\xc5\xbe imel v mislih nov kri\xc5\xbearski pohod. Naro\xc4\x8dil je v ta namen javne molitve in post. Po porazu kri\xc5\xbearjev in razpadu kri\xc5\xbearskega Jeruzalemskega kraljestva je Gregor 29. oktobra 1187 s pape\xc5\xa1ko bulo \xc2\xbbAudita tremendi\xc2\xab pozval na Tretjo kri\xc5\xbearsko vojno. _NEWLINE_Napotil se je v Piso, da bi pomiril sprti mestni dr\xc5\xbeavi Piso in Genovo, od koder naj bi pozneje skupno odplule kri\xc5\xbearske ladje.   _NEWLINE_Na poti v Piso se je ustavil Gregor VIII. tudi v Lucci,kjer je ukazal, da naj odstranijo truplo protipape\xc5\xbea Viktorja iz grobnice ter odnesejo njegove kosti ven iz stolnice.\n_START_SECTION_\nSmrt\n_START_PARAGRAPH_\nIzpolnitev velikih na\xc4\x8drtov mu je prepre\xc4\x8dila bolezen: dobil je hudo vro\xc4\x8dino in ji kmalu podlegel; umrl je 17. decembra 1187 v Pisi ter je pokopan v tamkaj\xc5\xa1nji stolnici.\n_START_SECTION_\nEnsi Laurentii\n_START_PARAGRAPH_\nMalahijeva prerokba pravi o njem, da je Lovrencov me\xc4\x8d (latinsko Ensis Laurentii; angle\xc5\xa1ko The sword of Lawrence). Temu sledi razlaga, da je Kardinal pri \xc2\xbbSan Lorenzo in Lucina\xc2\xab, \xc4\x8digar grb sta ukrivljena me\xc4\x8da.. (latinsko  Card. S. Laurentii in Lucina, cuius insignia enses falcati.; angle\xc5\xa1ko  Cardinal of St. Lawrence in Lucina, of whom the arms were curved swords.). Gregor VII. je bil kardinal pri Sv. Lovrencu in njegov grb sta predstavljala (na levem polju) prekri\xc5\xbeana me\xc4\x8da.'